"Angen dull newydd o weithredu er mwyn creu cymunedau cryf" – Carl Sargeant | LLYW.CYMRU\n"Angen dull newydd o weithredu er mwyn creu cymunedau cryf" – Carl Sargeant\nDywedodd Carl Sargeant, Ysgrifennydd y Cabinet dros Gymunedau a Phlant, heddiw ei bod yn hanfodol gweithredu ar draws y llywodraeth i gynyddu ffyniant, er mwyn diogelu dyfodol hirdymor ein cymunedau.\nWrth gyflwyno Datganiad Llafar i'r Cynulliad, roedd Ysgrifennydd y Cabinet yn eglur fod creu cenedl fwy ffyniannus sy’n wead o gymunedau cryf yn gyfrifoldeb i bob rhan o Lywodraeth Cymru. Mae’r Llywodraeth yn:\ncreu 100,000 o brentisiaethau i bobl o bob oed;\ncynnal cynllun peilot o brosiect Swyddi Gwell, yn Nes Adref, sydd wedi'i lunio i greu canolfannau cyflogaeth a hyfforddiant mewn ardaloedd difreintiedig iawn yn economaidd;\ncreu'r cynnig gofal plant mwyaf hael i rieni sy'n gweithio unrhyw le yn y Deyrnas Unedig;\nsefydlu Tasglu Gweinidogol i ddatblygu dull newydd o wella ffyniant yn y Cymoedd;\ncreu'r systemau Metro yn y Gogledd a'r De;\nsicrhau bod pob plentyn yn cael y dechrau gorau mewn bywyd drwy Grant Amddifadedd Disgyblion estynedig; a\nbwrw ymlaen â'n gwaith ar gynhwysiant ariannol, gan gynnwys cefnogi gwasanaethau cynghori ac undebau credyd a hyrwyddo llythrennedd ariannol.\n"Fy mlaenoriaethau o fewn fy mhortffolio yw llesiant a ffyniant economaidd. Rydw i'n gwbl benderfynol o gyflawni fy nodau yn y meysydd hyn. Er mwyn gwneud hynny, rydw i'n grediniol ei bod hi'n bryd cael dull newydd o greu cymunedau cryf.\n"Er bod Cymunedau yn Gyntaf wedi cefnogi pobl yn rhai o'n hardaloedd mwyaf difreintiedig dros y pymtheng mlynedd diwethaf, dydw i ddim wedi f'argyhoeddi mai parhau i ganolbwyntio ar 52 o ardaloedd bach yw'r ffordd fwyaf effeithiol o gyflawni ar ran Cymru.\n"Rydw i o blaid dirwyn rhaglen Cymunedau yn Gyntaf i ben yn raddol ac, ar yr un pryd, sefydlu dull newydd ar gyfer ymateb i heriau'r dyfodol. Bydd y dull newydd yn canolbwyntio ar dri maes allweddol cyflogaeth, y blynyddoedd cynnar a grymuso.\n"Dros y misoedd nesaf, byddwn yn edrych o'r newydd ar sut y gall Llywodraeth Cymru gefnogi cymunedau cryf. Ystyr hyn yw cymunedau sydd wedi eu grymuso ac sy'n cyfranogi; cymunedau sy'n barod i weithio ac yn gallu gwneud hynny; cymunedau sy'n gallu cynnig y dechrau gorau mewn bywyd i blant."\n"O ran Cyflogaeth, rydw i eisiau gweld cymunedau lle mae swyddi ar gael a phobl sydd â'r sgiliau a'r gefnogaeth gywir i'w llenwi. Rydyn ni wedi gwneud ymrwymiad mawr i Esgyn a Chymunedau am Waith, a gallaf gadarnhau y bydd y rhaglenni cyflogaeth pwysig hyn yn parhau i redeg.\n"O ran y Blynyddoedd Cynnar, gallwn wneud rhagor i amddiffyn plant rhag effaith Profiadau Niweidiol Mewn Plentyndod, sy'n fygythiad sylweddol i lesiant a ffyniant economaidd.\n"Rydw i'n gwahodd sefydliadau i ymuno â ni yn y gwaith o greu Parthau Plant i Gymru lle bydd sefydliadau'n cydweithio i gynnig gwasanaethau di-dor i wella bywydau plant a phobl ifanc ac yn eu cefnogi nhw i gael y dechrau gorau posibl mewn bywyd, ar y cyd â Dechrau'n Deg a Theuluoedd yn Gyntaf.\n“O ran Grymuso, rydw i eisiau i gymunedau cryf gael seilwaith lleol cadarn ac arweinyddiaeth gref a chynhwysol. Rhaid i Awdurdodau Lleol a Byrddau Gwasanaethau Cyhoeddus (BGCau) ymgymryd â'r rôl arwain hon nawr. Byddaf yn ymgysylltu â nhw, eu herio a'u cefnogi i lwyddo yn y gwaith."\nDywedodd yr Ysgrifennydd dros Gymunedau y byddai'n ceisio barn pobl ar sut i ysgogi, cefnogi a chryfhau cymunedau drwy ddefnyddio'r dull gweithredu newydd arfaethedig.\n"Allwn ni ddim osgoi'r heriau newydd, difrifol rydyn ni'n eu hwynebu. Yn hytrach, mae'n rhaid i ni ddod o hyd i ddulliau newydd o ymateb iddyn nhw. Gan ddechrau nawr, byddwn yn cynnwys rhanddeiliad mewnol ac allanol wrth drafod ein dull gweithredu ar gyfer y dyfodol, gan gynnwys y cynnig i ddirwyn Cymunedau yn Gyntaf yn raddol i ben ac ynghylch sut y dylen ni barhau i gyflawni gwaith Cymunedau am Waith ac Esgyn."


Absenoldeb mamolaeth a chau bwlch rhywedd - Newyddion - Prifysgol Caerdydd\nBydd economegydd llafur o Brifysgol Caerdydd yn cynnig ei harbenigedd i gymuned ymchwil gydweithredol newydd sydd i ystyried pa mor effeithiol yw pecynnau absenoldeb mamolaeth sefydliadau addysg uwch y deyrnas hon ynglŷn â lleddfu anghydraddoldeb rhwng dynion a merched.\nLlwyddodd y Dr Ezgi Kaya, darlithydd economeg yn Ysgol Busnes Caerdydd, ynghyd â thîm aml ei ddisgyblaethau arbenigol o dan adain y Dr Joanna Clifton-Sprigg, o Brifysgol Caerfaddon, i ennill peth o’r £100,000 sydd ar gael trwy’r GW4 Alliance Generator Award.\nMae Cynghrair GW4 yn gyfungorff ac iddo bedair o brifysgolion dwysaf eu hymchwil y deyrnas; Caerfaddon, Bryste, Caerdydd a Chaerwysg, ac mae’n helpu cymunedau ymchwil cydweithredol i gynnal prosiectau sy’n ymwneud ag amryw heriau cymdeithasol, diwydiannol a byd-eang trwy ei Generator Award.\nNod rhai polisïau megis absenoldeb mamolaeth yw lleddfu anghydraddoldeb rhwng merched a dynion ym marchnad y llafur ond ychydig iawn a wyddys am eu heffeithiolrwydd, yn arbennig yn y byd academaidd.\nBydd cymuned ‘Maternity leave in the UK – a gender gap closing policy?’ yn sefydlu rhwydwaith amlddisgyblaethol i geisio newid ymchwil i farchnad y llafur yn sylweddol, gan roi sylw arbennig i’r cwestiwn perthnasol hwn o ran polisïau.\nMeddai’r Dr Kaya: “Mae’n gyffrous bod yn rhan o’r fenter hon a fydd yn cryfhau ein hadnoddau a’n gallu i roi ar waith raglen ymchwil uchelgeisiol i ystyried yr her gymdeithasol o amryw safbwyntiau...”\n“Wrth gwrs, rydyn ni’n gobeithio y bydd canlyniad y cydweithio’n cyfrannu at y drafodaeth ehangach am fwlch rhywedd. Mae heriau cymdeithasol o’r fath yn hollbwysig yn rhaglen ymchwil Ysgol Busnes Caerdydd i werth cyhoeddus ac, felly, mae’n dda bod yn rhan o ymdrech gymunedol i fynd i’r afael â nhw yng nghyd-destun ehangach GW4, hefyd.”\nYn ogystal â’r Dr Kaya a’r Dr Clifton-Sprigg, bydd economegydd llafur arall o Brifysgol Caerfaddon, y Dr Eleonora Fichera, cymdeithasegydd o Brifysgol Bryste, yr Athro Susan Harkness, a seicolegydd cymdeithasol a sefydliadol o Brifysgol Caerwysg, yr Athro Michelle Ryan.\nMae’r prosiect ymhlith wyth a enillodd arian trwy’r GW4 Generator Award, a bydd yn mynd rhagddo am chwe mis o 1af Awst 2020.\nYn ystod digwyddiad lansio ar 21ain Gorffennaf 2020, cyflwynwyd ymchwilwyr i dîm GW4 a’r amrywiaeth helaeth o adnoddau a gwybodaeth sydd ar gael megis cymorth cyfathrebu a chyngor am ariannu.\nBydd pob prosiect yn cyflwyno ei gynnwys ar y we trwy amryw ddulliau megis gweithdai rhithwir a digwyddiadau rhwydweithio.\nDyma ragor am y prosiectau sydd ar waith yn rhan o’r GW4 Generator Award.


Digartrefedd: Gorffennaf i Fedi 2018 | LLYW.CYMRU\nDigartrefedd: Gorffennaf i Fedi 2018\nData am nifer yr aelwydydd a wnaeth gais i awdurdodau lleol am gymorth tai o dan Ddeddf Tai (Cymru) 2014 a nifer yr aelwydydd digartref mewn llety dros dro ar gyfer Gorffennaf i Fedi 2018.\nYn ystod Gorffennaf i Fedi 2018, roedd 2,655 o aelwydydd mewn perygl o fod yn ddigartref o fewn 56 diwrnod. Roedd hyn 9% yn uwch nag yn y chwarter blaenorol a 12% yn uwch nag yn yr un chwarter yn 2017.\nLlwyddwyd i rwystro digartrefedd am o leiaf 6 mis mewn 65% o achosion. Mae hyn yn cymharu â 66% yn y chwarter blaenorol a 67% yn yr un chwarter y flwyddyn flaenorol.\nNi lwyddwyd i rwystro digartrefedd mewn 16% o achosion. Deilliannau eraill oedd yn cyfrif am y 19% oedd yn weddill.\nYn ystod Gorffennaf i Fedi 2018, derbyniwyd 2,703 o aelwydydd yn ddigartref a bod dyletswydd i’w helpu i gael llety. Roedd hyn 4% yn is nag yn y chwarter blaenorol a 5% yn llai nag yn ystod Gorffennaf i Fedi 2017.\nMewn 41% o achosion, bu’r awdurdod lleol yn llwyddiannus yn eu helpu i gael llety oedd yn debygol o bara am 6 mis. Roedd hyn ychydig yn uwch na’r 40% a gofnodwyd y chwarter blaenorol ond yn debyg i’r ganran a gofnodwyd flwyddyn yn gynharach.\nAr gyfer 37% o aelwydydd, ni fu’r awdurdod lleol yn llwyddiannus yn eu helpu i gael llety. Deilliannau eraill oedd yn gyfrifol am y 22% oedd yn weddill.\nYn ystod Gorffennaf i Fedi 2018, barnwyd fod 582 o aelwydydd yn anfwriadol ddigartref a’u bod mewn angen oedd yn flaenoriaeth. Roedd hyn 3% yn is nag yn y chwarter blaenorol ond 18% yn uwch na’r un chwarter yn 2017.\nO’r aelwydydd a farnwyd eu bod yn anfwriadol ddigartref ac mewn angen oedd yn flaenoriaeth, derbyniodd 80% gynnig o lety parhaol. Roedd hyn yn cymharu â 76% yn y chwarter blaenorol a 81% yn yr un chwarter flwyddyn yn gynt.\nDdiwedd mis Medi 2018, roedd 2,124 o aelwydydd mewn llety dros dro yng Nghymru (3% yn uwch nag ar ddiwedd Medi 2017. Dyma’r ail ffigwr uchaf hyd yma.\nLlety sector preifat oedd y prif fath o lety dros dro a ddefnyddiwyd. Roedd hyn yn cyfrif am 37% o’r holl aelwydydd mewn llety dros dro, ddiwedd mis Medi 2018 (o gymharu â 39% y flwyddyn flaenorol).\nDdiwedd mis Medi 2018, roedd 252 o aelwydydd mewn llety Gwely a Brecwast (B&B) . Roedd hyn yn gynnydd o bron chwarter (24%) ar y flwyddyn flaenorol. O’r rhain roedd 33 aelwyd (13%) yn deulu gyda phlant, sy'n debyg ar gyfer y nifer a gofnodwyd flwyddyn yn gynt.\nGall amrywiadau chwarterol a ffactorau tymhorol megis gwyliau a’r tywydd effeithio ar y data. Nid yw’r ystadegau yma yn cael eu haddasu yn dymhorol.\nRoedd Deddf Tai (Cymru) 2014 yn cynnwys nifer o newidiadau i ddeddfwriaeth digartrefedd statudol. Cyflwynwyd y newidiadau hyn ar 27 Ebrill 2015. Ni ellir cymharu’r data yn yr adroddiad hwn â data digartrefedd statudol ar gyfer 2014-15 oherwydd y newidiadau deddfwriaethol. Ceir gwybodaeth bellach o fewn y datganiad ystadegol a’r Adroddiad Ansawdd.


Wythnos Gofalwyr 2021 - Gwneud - Cyngor Sir Ceredigion\nMae Wythnos y Gofalwyr yn ymgyrch genedlaethol sy’n cael ei chynnal yn flynyddol i godi ymwybyddiaeth o ofalu, i dynnu sylw at yr heriau y mae Gofalwyr yn eu hwynebu ac i gydnabod eu cyfraniad i’w teuluoedd a’u cymunedau.\nFel arwydd bach o werthfawrogiad am bopeth yr ydych yn ei wneud, mae'r Uned Gofalwyr a'n partneriaid lleol a chenedlaethol wedi bod yn cynllunio llawer o weithgareddau i chi gymryd rhan ynddynt. Dyma un o'r ffyrdd yr ydym am ddangos faint yr ydych chi'n cael eich gwerthfawrogi. Gweler digwyddiadau isod. Mae'r holl weithgareddau a welir isod ac yn y Cylchlythyr AM DDIM i Ofalwyr di-dâl.\nRydym hefyd wedi llunio'r Cylchlythyr Wythnos y Gofalwyr arbennig i chi. Mae'n gyfle i'ch gwneud chi'n ymwybodol o'r holl weithgareddau sydd AM DDIM yn ystod mis Mehefin. Gobeithio y byddwch yn ymuno gyda ni i ddathlu yr hyn rydych yn ei wneud dros eich teuluoedd a’r cymunedau yn eich ardal.\nTip:Gallwch hefyd ymuno ag unrhyw sesiwn Zoom dros y ffôn trwy alw 0330 088 5830 a rhoi manylion ID y cyfarfod. Byddwch yn talu cyfraddau lleol i ymuno o ffôn y tŷ. Os byddwch yn defnyddio ffôn symudol, bydd y munudau a ddefnyddir yn dod o’ch lwfans galwadau.\nYn ogystal â Gofalwyr di-dâl yng Ngheredigion, mae rhai o'r digwyddiadau yn agored i Ofalwyr di-dâl sy'n byw / gofalu yn Sir Gaerfyrddin, Sir Benfro a Chymru i gyd. Gweler y rhestr isod.\nDydd Llun, 7fed o Fehefin 2021 - 15:00pm - 16:00pm\nSefwch i fyny, Siarad Allan – gyda Gofalwyr Cymru mewn partneriaeth â Chwarae Teg\nAgored i bob Gofalwr di-dâl sy'n byw / gofalu yng Nghymru\nMae Gofalwyr Cymru, mewn partneriaeth â Chwarae Teg, yn croesawu pob gofalwr benywaidd di-dâl i ymuno â webinar, ar Zoom, wedi’i gynllunio i wella hyder i ailymuno â’r gweithle.\nMae archebu'n hanfodol. I gofrestru: Returning to the workplace training for unpaid carers - I ymuno dros y ffôn, cysylltwch gyda Dawn ar 07933 218261 neu Amber ar 07523 812478\nDydd Mawrth, 8fed o Fehefin 2021 - 10:00am - 16:00pm\nDiwrnod Encil Gofalwyr – gyda Gofal Ioga Holistig Cymru\nAgored i bob Gofalwr di-dâl sy'n byw / gofalu yng Ngheredigion, Sir Gaerfyrddin, a Sir Benfro\nCefnogaeth therapiwtig i Ofalwyr di-dâl (ar draws Zoom) gan gynnwys Ymwybyddiaeth Ofalgar i leihau pryder, therapi ioga ysgafn, gwaith anadlu a thechnegau ymlacio.\nMae archebu'n hanfodol. Am fwy o wybodaeth / i archebu'ch lle am ddim: 07891 504090 / 01437 562200\nDydd Mawrth, 8fed o Fehefin 2021 - 11:00am\nSesiynau collage crefftau natur (wythnos 2) – gyda Gofalwyr Ceredigion Carers\nAgored i bob Gofalwr di-dâl sy'n byw / gofalu yng Ngheredigion\nMae Gofalwyr Ceredigion Carers yn eich gwahodd i ymuno â nhw ar Zoom am 3 sesiwn, gan edrych ar 3 math gwahanol o adar brodorol Prydain, eu cynefinoedd, eu nythod a'u hwyau, yn ogystal â'r hyn maen nhw'n swnio fel. Yna byddwch chi'n gwneud collage syml gan ddefnyddio papur a deunydd o amgylch y cartref.\nGweler cylchlythyr Wythnos y Gofalwyr am y deunyddiau y bydd eu hangen arnoch chi.\nWythnos 1: Adar duon. Ymunwch â Chyfarfod Zoom\nCyfarfod ID:971 6991 1972 Cod Pas: 432419\nDydd Mawrth, 8fed o Fehefin 2021 - 11:30am - 13:30pm\nFforwm Gofalwyr – gyda’r Uned Gofalwyr\nGwnewch baned i chi’ch hun ac ymunwch a’r Uned Gofalwyr ar Zoom am sgwrs yn ein sesiwn galw heibio anffurfiol.\nNid oes angen archebu ymlaen llaw - ymunwch pan allwch chi: Linc y cyfarfod: Ymunwch â Chyfarfod Zoom\nCyfarfod ID: 948 2902 8429\nDydd Mawrth, 8fed o Fehefin 2021 - 13:00pm - 14:00pm\nTechnegau Cwsg ag Ymlacio – Mewn cydweithrediad â Rhaglen Hunanofal ‘Monitro Gweithredol’ Mind\nMae MIND yn cyflwyno awgrymiadau a syniadau ar Zoom i’ch helpu i wella eich technegau cwsg ag ymlacio, i helpu chi edrych ar ôl eich hunan pan rydych yn poeni neu o dan straen. Gall y syniadau yma helpu chi wella eich hunanofal a darganfod ffyrdd i ffitio ymlacio mewn i’ch bywyd bob dydd.\nMae archebu'n hanfodol. Am fwy o wybodaeth / i archebu'ch lle am ddim: info@mindaberystwyth.org / 01970 626225 (9am to 1pm).\nDydd Mercher, 9fed o Fehefin 2021 - 11:45am - 13:15pm\nSgwrs Cwsg i Rieni Gofalwyr - gyda Cerebra\nSgwrs addysgiadol wedi'i dilyn gan sesiwn Holi ac Ateb, ar draws Zoom, am Gwsg a sut i gael y gefnogaeth i reoli problemau cwsg eich plentyn. Wedi'i anelu at rieni a gofalwyr plant sydd â chyflyrau niwrolegol sy'n gysylltiedig â'r ymennydd.\nNid oes angen archebu ymlaen llaw. Linc cyfarfod: Ymunwch â Chyfarfod Zoom\nCyfarfod ID: 913 0530 4878\nDydd Iau, 10fed o Fehefin 2021 - 12:00pm - 13:00pm\nIoga ar-lein – Mewn cydweithrediad â Mind Aberystwyth a Meriel Goss\nSymudwch tuag at ymlacio gyda’n sesiwn Ioga agored ar Zoom. Dewch draw i ymarfer technegau anadlu syml i helpu gyda straen ac i ddysgu sut i gymryd amser i ganolbwyntio arnoch chi’ch hun. Mae’r Ioga yn cynnig dewisiadau fel bod pawb yn gallu ymuno yn eu ffordd eu hunain.\nDydd Mawrth, 15fed o Fehefin 2021 - 11:00am\nWythnos 2: Llinos Aur. Ymunwch â Chyfarfod Zoom\nCyfarfod ID: 957 0609 7559. Cod Pas: 909006\nDydd Mawrth, 22ain o Fehefin 2021 - 11:00am\nSesiynau collage crefftau natur (wythnos 3) – gyda Gofalwyr Ceredigion Carers\nWythnos 3: Titw cynffon hir. Ymunwch â Chyfarfod Zoom\nCyfarfod ID: 955 6312 0496. Cod Pas: 711311\nDydd Mawrth, 29fed o Fehefin 2021 - 10:00am - 20:00pm**\nDiwrnod Lles Rhithwir Gofalwyr Cymru – gyda Gofalwyr Cymru\nMae Gofalwyr Cymru yn cynnal diwrnod llawn o weithgareddau ar Zoom i gefnogi ymwybyddiaeth ofalgar a lles Gofalwyr di - dal ar 29ain Mehefin 2021. Mae pob sesiwn yn unigol a gallwch ymuno a chynifer neu gyn lleied ag y dymunwch. Nid oes raid i chi ymrwymo i'r diwrnod cyfan.\nBydd y diwrnod yn edrych fel hyn:\n10.00 - 11.20 - Dawns i bawb\n11.30 - 12.50 - Ioga Dru\n14.30 - 15.50 - Salsa i ddechreuwyr\n16.00 - 17.20 - Ioga Chwerthin i bawb\n17.30 – 18.50 – Zwmba i ddechreuwyr\n19.00 – 20.20 - Ioga Qi Gong sesiwn blasu\nGallwch gofrestru am docyn yma - Carers Wales Wellbeing Day\nI ymuno dros y ffôn, cysylltwch gyda Dawn ar 07933 218261 neu Amber ar 07523 812478\nCyfle i chi ymuno â Gofalwyr di-dâl o Sir Gâr a Sir Penfro\nRydym hefyd yn gweithio gyda'n gwasanaethau Gwybodaeth Gofalwyr cyfatebol yn Sir Benfro a Sir Gaerfyrddin i ddod â hyd yn oed mwy o sgyrsiau a chyfleoedd hyfforddi i chi yn ystod y flwyddyn.\nMae gwasanaeth Gwybodaeth Gofalwyr Sir Gaerfyrddin yn gwahodd Gofalwyr di-dâl yng Ngheredigion i ymuno â nhw yn y gweithgareddau canlynol yn ystod Wythnos Gofalwyr 2021:\nDydd Llun, 7fed o Fehefin 2021 - 1.30pm\n‘Awtistiaeth a Chyfathrebu' – gyda Autside\nSesiwn ymwybyddiaeth ar-lein sy'n canolbwyntio ar y rhyngweithio cymdeithasol a'r gwahaniaethau cyfathrebu y mae pobl awtistig yn eu profi\nHyd – 2 awr\nYmunwch â Chyfarfod Zoom\nCyfarfod ID: 927 0495 4772, Cod Pas: 250999\nCTCWW Hwylusydd Staff: Marcia.vale@ctcww.org.uk Rhif ffôn: 07971 598997\nDydd Mercher, 9fed o Fehefin 2021 - 2.00pm\n‘Fi yw Fi o Hyd’ - gyda ‘Apple-a-Day’\nGweithdy lles ar-lein - yn cofio pwy ydw i yn ogystal â bod yn ofalwr\nCyfarfod ID: 894 3975 1629, Cod Pas: 362520\nCTCWW Hwylusydd Staff: Liz.edwards@ctcww.org.uk Rhif ffôn: 07817 676029\nDydd Mercher, 9fed o Fehefin 2021 - 7.00pm\nCelf Stensil Syml - gweithdy celf ar-lein\nRhowch gynnig ar greu dyluniadau stensilio syml ond syfrdanol. I ddechreuwyr. Gwnewch stensil syml gan ddefnyddio papur a deunyddiau o amgylch y cartref.\nHyd – 1 awr\nPapur, Pensil, Paent (unrhyw), Sbwng, Brws paent mawr, Pot dŵr, Tissues, Siswrn\nUnrhyw wrthrychau siâp diddorol sydd gennych wrth law; e.e. dail o'r ardd, allweddi / topiau potel, corc, darnau arian, clipiau, ac ati\nCyfarfod ID: 811 8564 2779, Cod Pas: 036436\nCTCWW Hwylusydd Staff: Cathy.boyle@ctcww.org.uk Tel: 07971 598994\nDydd Iau, 10fed o Fehefin 2021 - 6.30pm\nCwis Gofalwyr - cwis hwyl ar-lein i ofalwyr\nTimau bach neu gyfranogiad unigol\nCyfarfod ID: 814 8318 8155, Cod Pas: 196945\nMae'r holl weithgareddau sy'n digwydd yn Sir Benfro ar gyfer Wythnos Gofalwyr 2021 yn agored i Ofalwyr di-dâl yng Ngheredigion.\nNodwch: mae lleoedd ar rai cyrsiau yn gyfyngedig.\nGweler y tabl llawn o weithgareddau ar y dudalen ganlynol i gael manylion a gwybodaeth archebu:\nCysylltu Sir Benfro - Gwneud Gofalu’n Weladwy ac yn Werthfawr\nRydym yn diweddaru ein tudalennau gwe gyda gweithgareddau newydd yn rheolaidd. Cadwch eich llygaid wedi'u plicio am ragor o wybodaeth yma ac ar ein cyfryngau cymdeithasol ac (i'r rhai ohonoch sydd eisoes wedi cofrestru i'n gwasanaeth Gwybodaeth i Ofalwyr) yn eich e-byst / yn y post.\nCylchlythyr Gofalwyr Ceredigion - Wythnos y Gofalwyr 2021 Diwrnod Encilio i Ofalwyr 2021 Gweithdy Cwsg ag Ymlacio Sgwrs Cwsg i Rieni Gofalwyr Ioga Ar-Lein Hamddenol


Rhaglen ar gyfer Pwyllgor Penodi Prif Swyddogion ar Dydd Iau, 11eg Chwefror, 2021, 3.00 y.h.\nPwyllgor Penodi Prif Swyddogion - Dydd Iau, 11eg Chwefror, 2021 3.00 y.h.\nPenderfyniadau wedi eu hargraffu PDF 290 KB\ncofnodion wedi eu cyhoeddi PDF 300 KB\nAil ethol y Cynghorydd Dafydd Meurig yn Gadeirydd ar gyfer 2020 - 21\nPENDERFYNWYD ail ethol y Cynghorydd Dafydd Meurig yn Gadeirydd am 2020/21\nI ethol Is-Gadeirydd ar gyfer 2020 / 21\nAil ethol y Cynghorydd Alwyn Gruffydd yn Is-gadeirydd ar gyfer 2020 - 21\nPENDERFYNWYD ail ethol y Cynghorydd Alwyn Gruffydd yn Is-gadeirydd am y cyfnod 2020/2021\nDerbyniwyd ymddiheuriadau gan y Cynghorydd Alwyn Gruffydd a’r Cynghorydd Gethin Glyn Williams\nBydd y Cadeirydd yn cynnig y dylid llofnodi cofnodion cyfarfod o’r pwyllgor hwn a gynhaliwyd 11eg Chwefror 2020 fel rhai cywir\nLlofnododd y Cadeirydd gofnodion cyfarfod o’r pwyllgor hwn a gynhaliwyd ar 11.02.20 fel rhai cywir\nBydd y Cadeirydd yn cynnig y dylid cau’r wasg a’r cyhoedd allan o’r cyfarfod yn ystod y drafodaeth ar yr eitemau canlynol gan ei fod yn debygol y datgelir gwybodaeth eithriedig fel y’i diffinnir ym mharagraff 14 o Atodiad 12A o Ddeddf Llywodraeth Leol 1972. Mae’r paragraff yma yn berthnasol oherwydd bod yr adroddiad yn cynnwys gwybodaeth am unigolion penodol sydd â hawl i breifatrwydd. Nid oes unrhyw fudd cyhoeddus sydd yn galw am ddatgelu gwybodaeth bersonol am yr unigolion yma fyddai’n gorbwysio hawliau’r unigolion yma . O ganlyniad mae’r budd cyhoeddus yn disgyn o blaid cadw’r wybodaeth yn eithriedig.\nPENDERFYNWYD cau’r wasg a’r cyhoedd allan o’r cyfarfod yn ystod y drafodaeth ar yr eitemau canlynol gan ei fod yn debygol y datgelir gwybodaeth eithriedig fel y’i diffinnir ym mharagraff 14 o Atodiad 12A o Ddeddf Llywodraeth Leol 1972. Mae’r paragraff yma yn berthnasol oherwydd bod yr adroddiad yn cynnwys gwybodaeth am unigolion penodol sydd â hawl i breifatrwydd. Nid oes unrhyw fudd cyhoeddus sydd yn galw am ddatgelu gwybodaeth bersonol am yr unigolion yma fyddai’n gorbwyso hawliau’r unigolion yma . O ganlyniad mae’r budd cyhoeddus yn disgyn o blaid cadw’r wybodaeth yn eithriedig.\nCYFLOGAU PRIF SWYDDOGION\n(copi ar wahân i Aelodau’r Pwyllgor yn unig)\na) Derbyn bod angen adolygu rhai cyflogau prif swyddogion ond yn wyneb y ffaith y gallasem fod yn wynebu rhewi cyflogau swyddogion o fewn y sector gyhoeddus, gohirio rhoi ystyriaeth ffurfiol i gynnwys adroddiad y Prif Weithredwr hyd nes bydd staff y Cyngor yn derbyn codiad cyflog cyffredinol gan ail ymweld a’r adroddiad yn syth bryd hynny.\nb) Cynyddu cyflog y Swyddog Monitro ar ei uchafswm i tua £70,000 fel bod modd osgoi risgiau annerbyniol i’r Cyngor, gan adael yr union ffigwr i arfarniad yn unol a’r dull a nodir yn yr adroddiad.\nc) Hysbysebu swydd Prif Weithredwr ar y telerau presennol.\nYn dilyn cais gan yr Aelodau yng nghyfarfod diwethaf o’r Pwyllgor Penodi (Chwefror 11 2020) cyflwynwyd adolygiad o gyflogau Prif Swyddogion gan y Prif Weithredwr.\nYn dilyn trafodaeth drylwyr ar gynnwys yr adolygiad ynghyd a’r opsiynau a gyflwynwyd,\na) Derbyn bod angen adolygu rhai cyflogau prif swyddogion ond yn wyneb y ffaith y gallem fod yn wynebu rhewi cyflogau swyddogion o fewn y sector gyhoeddus, gohirio rhoi ystyriaeth ffurfiol i gynnwys adroddiad y Prif Weithredwr hyd nes bydd staff y Cyngor yn derbyn codiad cyflog cyffredinol gan ail ymweld â’r adroddiad yn syth bryd hynny.\nb) Cynyddu cyflog y Swyddog Monitro ar ei uchafswm i tua £70,000 fel bod modd osgoi risgiau annerbyniol i’r Cyngor, gan adael yr union ffigwr i arfarniad yn unol â’r dull a nodir yn yr adroddiad.\nc) Hysbysebu swydd Prif Weithredwr ar y telerau presennol\nAIL AGOR Y CYFARFOD I'R WASG A'R CYHOEDD\nBydd y Cadeirydd yn cynnig ail agor y cyfarfod ar gyfer y wasg a’r cyhoedd\nPENDERFYNWYD ail agor y cyfarfod ar gyfer y wasg a’r cyhoedd\nADRODDIAD BLYNYDDOL POLISI TAL Y CYNGOR PDF 215 KB\nPolisi Tal 2021 - 2022 , eitem 10. PDF 684 KB\nDerbyn yr adroddiad ac argymell y polisi tal i’r Cyngor gan nodi’r addasiadau y bydd angen eu hymgorffori yn sgil penderfyniad 8b uchod.\nCyflwynwyd adroddiad gan y Prif Weithredwr yn nodi bod dyletswydd statudol ar bob Cyngor i baratoi datganiad polisi tal yn flynyddol. Yn unol â phenderfyniad y Cyngor wrth fabwysiadu polisi tal ar gyfer 2012/13, roedd disgwyliad i’r Pwyllgor Penodi Prif Swyddogion gynnal adolygiad blynyddol o gynaliadwyedd y polisi a chyflwyno unrhyw argymhellion yn dilyn adolygu’r polisi tâl i’r Cyngor Llawn yn flynyddol.\nAdroddwyd nad oedd addasiadau i’r polisi eleni, ond yn unol â chyfansoddiad y Cyngor roedd angen ystyried cynaladwyedd y polisi i’r dyfodol.\nPENDERFYNWYD DERBYN YR ADRODDIAD YN UNOL Â’R ARGYMHELLIAD\n· Bod y Pwyllgor Penodi yn cynnig y Datganiad o Bolisi Tal (drafft) i’r Cyngor ar Fawrth y 3ydd 2021, fel un i’w fabwysiadau ar gyfer 2021/22 yn ddarostyngedig i addasu cyflog y Swyddog Monitro (atodiad 1) yn unol â phenderfyniad 8b uchod.\nRECRIWTIO A PHENODI PRIF WEITHREDWR PDF 375 KB\nCytuno ar y trefniadau ar gyfer recriwtio a phenodi Prif Weithredwr\nDerbyn yr adroddiad ynglyn a threfniadau recriwtio a phenodi Prif Weithredwr a chytuno ar yr amserlen isod\n24ain o Chwefror – hysbyseb yn ymddangos yn y wasg.\n11eg o Fawrth – dyddiad cau.\n19eg o Fawrth – tynnu rhestr fer.\nWythnos yn dechrau’r 22ain o Fawrth – Canolfan Asesu (Rhithiol).\n16eg o Ebrill - Cyfweld ac argymell ymgeisydd i’w penodi\n23ain o Ebrill – Cyfarfod arbennig o’r Cyngor Llawn er mwyn cadarnhau’r penodiad\nYn dilyn cyhoeddiad y Prif Weithredwr o’i fwriad i ymddeol ar y 31ain o Fawrth 2021, cyflwynwyd adroddiad gan Rheolwr Adnoddau Dynol yn amlygu camau ar gyfer penodi Prif Weithredwr newydd. Amlygwyd, o ran yr amserlen, byddai penodi olynydd erbyn Mawrth 31ain yn rhy uchelgeisiol ac felly, yn dilyn trafodaethau gydag Arweinydd y Cyngor, penderfynwyd anelu at lenwi’r swydd erbyn dechrau mis Mai. Cadarnhawyd bod y Prif Weithredwr presennol wedi cytuno i barhau â’i swyddogaethau yn rhan amser hyd nes bydd olynydd wedi ei b/phenodi.\nTrafodwyd yr amserlen arfaethedig ar gyfer y broses o benodi Prif Weithredwr\n· Cynnig addasu dyddiadau oherwydd gwrthdaro gyda phwyllgorau eraill a threfniadau cyhoeddi\n15/04/21 – Cyfweliadau ac argymell ymgeisydd – cynnig 16/04/21\n21/04/21 – Cyfarfod Arbennig o’r Cyngor Llawn – cynnig 23/04/21\n· Awgrym i gopi drafft o ddyletswyddau a swydd ddisgrifiad Prif Weithredwr ei gylchredeg i’r Aelodau am sylwadau\nDerbyn yr adroddiad ynglŷn â threfniadau recriwtio a phenodi Prif Weithredwr a chytuno ar yr amserlen isod


Compact Swyddi Cymunedol - Newyddion - Prifysgol Caerdydd\nCompact Swyddi Cymunedol\nMSc HRM students introduce the the Community Jobs Compact to the University Health Board\nMae myfyrwyr ôl-raddedig o Brifysgol Caerdydd wedi annog cyflogwyr i ymrwymo i ymarfer gorau o ran cyflog, cyfleoedd cyfartal, diogelwch swyddi a hyfforddiant fel rhan o fenter a arweinir gan Citizens Cymru Wales.\nCyflwynwyd myfyrwyr MSc Rheoli Adnoddau Dynol o Ysgol Busnes Caerdydd i’r Compact Swyddi Cymunedol (CJC) yn rhan o fodiwl cysylltiadau cyflogaeth dan arweiniad Dr Deborah Hann.\nNod y Compact yw dod â phobl leol a chyflogwyr at ei gilydd i fynd i’r afael â thlodi, diweithdra a thangynrychiolaeth yn y gweithle drwy:\nArferion recriwtio teg, gan gynnwys CVs heb enwau na chyfeiriadau a hyfforddiant mewn tueddiadau diarwybod.\nDiogelwch swyddi, gan gynnwys dim gorfodaeth ar gyfer contractau dim oriau.\nAr ôl gwneud ymchwil i sefydliadau lleol a’u harferion busnes, cymerodd y myfyrwyr ran mewn ‘diwrnod gweithredu’ ar 3 Rhagfyr 2019. Wedi’u gwisgo fel Siôn Corn ac yn canu carolau Nadolig, gwnaethant fynd â basgedi cyflog byw a chardiau Nadoligaidd i saith cyflogwr lleol yn ogystal â gwahoddiadau i gyfres o gyfarfodydd.\nStudents dress as Santa for action day in December 2019\nYn sgil y trafodaethau daeth Undeb Myfyrwyr Prifysgol Caerdydd a Phrifysgol Metropolitan Caerdydd yn gyflogwyr ag achrediad cyflog byw gwirioneddol. Gwnaed ymrwymiadau pellach gan bob un o’r saith cyflogwr Bwrdd Iechyd Prifysgol Caerdydd a’r Fro, Gwasanaeth Ambiwlans Cymru, Heddlu De Cymru, BBC Cymru Wales a Chyngor Celfyddydau Cymru) i gynnal cyfarfodydd dilynol i drafod unrhyw broblemau eraill ac achrediad posibl yn y dyfodol.\nStudents join Citizens Cymru Wales to campaign for a Real Living Wage at BBC Cymru Wales\nMeddai Dr Deborah Hann, Uwch-ddarlithydd mewn Cysylltiadau Cyflogaeth a Chyfarwyddwr Rhaglen ar y cwrs MSc Rheoli Adnoddau Dynol: “Rwy’n hynod falch o’r gwaith mae ein grŵp wedi’i wneud gyda Citizens Cymru Wales...”\n“Mae’n cyd-fynd â diben gwerth cyhoeddus yr Ysgol ac yn brofiad hynod werthfawr sy’n rhoi cipolwg i’n myfyrwyr Rheoli Adnoddau Dynol oherwydd ei fod yn ymwneud ag arferion cysylltiadau cyflogaeth megis talu cyflog byw, cynnal arferion recriwtio teg a mesurau diogelwch swyddi.”\nDr Deborah Hann Lecturer in Human Resource Management\nErs dechrau’r flwyddyn academaidd ym mis Hydref 2019, dysgodd myfyrwyr, o brosiect gwrando, fod pobl yn ardal Butetown, Caerdydd, yn teimlo bod eu gwreiddiau ethnig a’u cyfeiriad post yn cyfyngu ar eu gallu i wneud cais am swyddi da a diogel gyda chyflogwyr lleol.\nRoedd yr addysgu, a gyflwynwyd ar y cyd â Citizens Cymru Wales, yn cynnwys taith o ardal Butetown, cyfarfodydd gydag aelodau o’r gymuned a wnaeth gyfleu’r problemau, a chyfres o fewnwelediadau gan gyflogwyr sydd eisoes wedi ymuno â'r Compact.\nYchwanegodd Dr Hann: “Yn ogystal â sicrhau canlyniadau cadarnhaol ar gyfer Citizens Cymru Wales, mae’n rhan o ymgais tuag at agenda addysgu newydd ym Mhrifysgol Caerdydd sy’n hyrwyddo asesu gwirioneddol.\n“I minnau, mae hynny’n golygu cynnwys myfyrwyr mewn prosiectau lle maen nhw’n dysgu wrth wneud gwahaniaeth yn y cymunedau yma yng Nghaerdydd a thu hwnt.”\nDangosodd arbenigwyr ymarfer, drwy arwain sesiynau yn ystod wythnos un ac wythnos saith o’r modiwl cysylltiadau cyflogaeth, sut mae trefnu cymunedol yn gweithio, gan roi enghreifftiau o ymgyrchoedd blaenorol ac yna gweithio gyda’r myfyrwyr ôl-raddedig i ddatblygu eu prosiect ‘diwrnod gweithredu’ a’i wneud yn ymarferol.\nRhagor o wybodaeth am sut mae’r Compact Swyddi Cymunedol yn gwneud gwahaniaeth i bobl yn Butetown, Grangetown a Glan-yr-Afon.\nBuddsoddi yn Ne Cymru\nBusiness benefits of the living wage\nResearch Summary - Living Wage Employer Experience.pdf, 551.2 KB\nRheoli Adnoddau Dynol (MSc) (amser llawn) (1 flwyddyn)


Gwneuthurwyr a Chyflenwyr Datrysiad EOD | Ffatri Datrysiad EOD Tsieina\nRobot HW-400 EOD yw'r unig robot EOD maint bach a chanolig sydd â dyluniad gripper dwbl, swyddogaeth uwch-bersbectif gwych, a chydag integreiddio rhagchwilio, trosglwyddo a gwaredu. Fel robot EOD maint, mae gan HW-400 gyfaint fach, sy'n pwyso dim ond 37kg; ond mae ei allu gweithredu wedi cyrraedd safon robot EOD maint canolig, ac mae'r pwysau cydio uchaf hyd at 12kg. Mae'r Robot nid yn unig yn strwythurol gadarn ac yn ysgafn, ond mae hefyd yn cwrdd â gofynion milwrol cenedlaethol ar lawer o agweddau megis atal llwch, diddosi a diogelu cyrydiad.\nMae'r siwt Chwilio wedi'i chynllunio'n benodol ar gyfer personél sy'n chwilio ac yn clirio mwyngloddiau a dyfeisiau ffrwydrol terfysgol. Er nad yw'r Siwt Chwilio yn cynnig amddiffyniad uwch Siwt Gwaredu Bom EOD, mae'n llawer ysgafnach o ran pwysau, mae'n darparu amddiffyniad cyffredinol, mae'n gyffyrddus gwisgo a chaniatáu symud bron yn ddigyfyngiad. Mae'r Suit chwilio yn cynnwys poced yn y tu blaen a'r cefn y gellir mewnosod plât darnio dewisol ynddo. Mae hyn yn uwchraddio lefel yr amddiffyniad a ddarperir gan y Suit chwilio.\nMae'r UMD-II yn synhwyrydd metel amlbwrpas amlbwrpas sy'n addas ar gyfer defnyddwyr yr heddlu, milwrol a sifil. Mae'n mynd i'r afael â gofynion ar gyfer chwilio am drosedd ac ardal, clirio ordnans ffrwydrol. Mae'n cael ei gymeradwyo a'i ddefnyddio gan wasanaethau heddlu ledled y byd. Mae'r synhwyrydd newydd yn cyflwyno rheolyddion symlach, dyluniad ergonomig gwell a rheolaeth batri uwch. Mae'n gwrthsefyll y tywydd ac wedi'i gynllunio i wrthsefyll cyfnodau estynedig o ddefnydd mewn amgylcheddau garw tra'n darparu lefel uchel o sensitifrwydd.\nDefnyddir Cynhwysydd Atal Bom Sfferig (Math Trelar) (y cyfeirir ati yma wedi hyn fel Cynhwysydd Atal Bom) i atal y don chwyth a gynhyrchir gan ffrwydrad ffrwydrol ac effaith ladd malurion ar yr amgylchedd cyfagos. Mae'r cynnyrch hwn yn cynnwys Cynhwysydd Atal Bom a threlar ar gyfer cludo ffrwydron. Defnyddir y cynnyrch hwn yn helaeth mewn meysydd awyr, glanfeydd, gorsafoedd, isffyrdd, stadia, lleoliadau arddangos, sgwariau, canolfannau cynadledda, safleoedd archwilio diogelwch, llongau teithwyr a chargo, trenau rheilffordd i storio nwyddau ffrwydrol a pheryglus a amheuir, neu drosglwyddo, cludo gwrthrychau peryglus ffrwydrol , hefyd yn gallu cael ei ddinistrio'n uniongyrchol yn y tanc. Mae hefyd yn berthnasol i storio a chludo dyfais ffrwydrol gychwyn mewn mentrau milwrol, byddinoedd a mwyngloddiau ac ati.\nMae'r Disrupter Dyfeisiau Ffrwydron Jet Dŵr yn offer a ddefnyddir i darfu ar Ddyfeisiau Ffrwydron Byrfyfyr sy'n debygol iawn o osgoi tanio neu ffrwydrad. Mae'n cynnwys casgen, byffer, golwg laser, ffroenell, taflegrau, trybedd, ceblau, ac ati. Mae'r ddyfais wedi'i chynllunio'n arbennig ar gyfer pobl EOD ac IED. Mae'r disrupter yn cynnwys cynhwysydd hylif a ddyluniwyd yn arbennig. Mae ffroenell gwasgedd uchel ar gael i gynhyrchu jet cyflymder uchel iawn o hylif oer rhag ofn iddo gael ei drin ag IED ar ddyletswydd uchel. Mae'r golau laser a ddarperir yn caniatáu anelu'n gywir. Mae'r trybedd gyda mecanwaith stopio olwyn ratchet yn gwarantu na fydd y disrupter yn symud tuag yn ôl nac yn cwympo wrth saethu. Gellir addasu'r coesau a ddyluniwyd yn arbennig i gywiro safle gweithio ac ongl. Mae pedwar bwled gwahanol ar gael: dŵr, rhychwantu, gwydr organig, bwled dyrnu.\nMae'r cynnyrch hwn yn defnyddio deunyddiau atal ffrwydrad clustogi sy'n amsugno egni arbennig, ac yn mabwysiadu proses gwnïo arbennig i sicrhau amsugno llawn i'r egni a gynhyrchir gan ddarnau ffrwydrol, a all ffrwyno'r darnau, rhannau dyfeisiau ffrwydrol a gwifrau a gynhyrchir yn ystod y broses ffrwydrad, gan gadw'n effeithiol tystiolaeth, a datrys achosion a chasglu tystiolaeth yn gyfleus.\nMae'r cynnyrch yn cynnwys blanced atal ffrwydrad a ffens atal ffrwydrad. Mae craidd mewnol blanced gwrth-ffrwydrad a ffens atal ffrwydrad wedi'i wneud o ddeunyddiau arbennig, a defnyddir ffabrig gwehyddu cryfder uchel fel ffabrig mewnol ac allanol. Dewisir y brethyn UD UD â pherfformiad gwell rhag atal ffrwydrad fel y deunydd sylfaenol, a mabwysiadir proses wnïo arbennig i sicrhau amsugniad llawn o'r egni a gynhyrchir gan y darnau ffrwydrol.\nMae robot EOD yn cynnwys corff robot symudol a system reoli. Mae corff robot symudol yn cynnwys blwch, modur trydanol, system yrru, braich fecanyddol, pen crud, system fonitro, goleuadau, sylfaen disrupter ffrwydron, batri y gellir ei ailwefru, cylch tynnu, ac ati. Mae braich fecanyddol yn cynnwys braich fawr, braich telesgopig, braich fach a manipulator. Mae wedi'i osod ar fasn aren ac mae ei ddiamedr yn 220mm. Mae polyn aros trydan dwbl a pholyn aros dwbl a weithredir gan aer yn cael ei osod ar fraich fecanyddol. Mae pen crud yn cwympo. Mae polyn aros, Camera ac antena a weithredir gan aer yn cael eu gosod ar ben y crud. Mae'r system fonitro'n cynnwys camera, monitor, antena, ac ati. Mae un set o oleuadau LED wedi'u gosod ar flaen y corff ac ar gefn y corff. Mae'r system hon yn cael ei phweru gan fatri ailwefradwy asid plwm DC24V. Mae'r system reoli yn cynnwys system reoli'r ganolfan, blwch rheoli, ac ati.\nMae'r Advanced Hook and Line Tool Kit yn offer arbennig proffesiynol wrth drosglwyddo ffrwydron amheus. Mae'r Kit yn cynnwys cydrannau o ansawdd uchel, bachau dur gwrthstaen, pwlïau cryfder uchel, rhaff ffibr gradd uchel ymestynnol ac offer hanfodol eraill a wneir yn benodol ar gyfer Dyfais Ffrwydron Byrfyfyr (IED), symudiadau o bell a gweithrediadau trin o bell.\nMae'r Hook & Line Kit yn darparu technegydd bom gydag ystod eang o offer y gellir eu defnyddio i gael mynediad ac i symud, trin a thrafod dyfeisiau ffrwydrol amheus sydd wedi'u cynnwys y tu mewn i adeiladau, cerbydau, yn ogystal ag mewn ardaloedd agored.\nSystem Arolygu Cerbydau Symudol, Peiriant Sganio Pelydr-X Cludadwy, System Sgrinio Diogelwch Pelydr-X Cludadwy, Camera Arolygu Fideo, Drych Arolygu Car, Sganiwr Bagiau Pelydr-X Cludadwy,


ESSAY Traethawd Llythrennedd Teuluol\nDadansoddwch y ffordd y mae iaith a llythrennedd cynnar plant ifanc yn cael eu cefnogi gan ymyriadau ar gyfer rhieni a theuluoedd trwy Dechrau'n Deg ac asiantaethau eraill. Dylai eich aseiniad: • Ddiffinio beth yw "Llythrennedd Teulu" ac egluro'r cyd-destunau cymdeithasol ac addysgol sydd wedi arwain at ddatblygu rhaglenni llythrennedd ymyrraeth gynnar. • Dangos tystiolaeth pam yr ystyrir bod hyrwyddo iaith, darllen, ysgrifennu a sgiliau digidol yn y cartref (a rôl rhieni/gofalwyr wrth wneud hynny) yn fuddiol i ddatblygiad llythrennedd cynnar plant. Ystyried theorïau sy'n sail i gaffael iaith a llythrennedd plant.\nREPORT Adroddiad ar Ymweliad Addysgol\nLluniwch adroddiad sy'n gwerthuso a datblygu swyddogaeth ac effeithiolrwydd man o ddiddordeb mewn datblygu sgiliau llythrennedd cynnar.\nDylai eich aseiniad: • Werthuso rôl ac effeithiolrwydd ymweliad addysgol ag Oriel Môn (neu un man arall o ddiddordeb) mewn datblygu sgiliau iaith a llythrennedd cynnar plant. • Creu banc o weithgareddau trawsgwricwlaidd ar gyfer plant cyn ysgol sy'n datblygu sgiliau iaith a llythrennedd yn seiliedig ar yr ymweliad ag Oriel Môn (neu un man arall o ddiddordeb). Dylech gefnogi'r gweithgareddau hyn gan ddefnyddio llenyddiaeth a pholisïau perthnasol addysg blynyddoedd cynnar\nESSAY Traethawd ar Lenyddiaeth a Datblygiad Ddiwylliannol\nDadansoddwch un o'r llyfrau ffuglennol a osodwyd a thrafod sut mae'r nodweddion yn gwella datblygiad personol, cymdeithasol, emosiynol (ABCh) a diwylliannol plant a phobl ifanc.\nDylai eich aseiniad: • Werthuso sut mae iaith, cymeriadau, plot, lleoliadau a themâu yn gwella datblygiad ABCh a diwylliannol. Rhaid cefnogi hyn gyda llenyddiaeth berthnasol.\nESSAY Gwerthuso'r broses o ysgrifennu\nDylai eich aseiniad gynnwys: • Ysgrifennu darn ffuglennol byr neu ddarn ffeithiol neu flodeugerdd o farddoniaeth ar gyfer un o'r cynulleidfaoedd targed canlynol yng Nghyfnod Allweddol 2 (Blynyddoedd 3-6) neu Gyfnod Allweddol 3 (Blynyddoedd 7-9). • Eich cofnod darllen a gwerthusiad o sut y gwnaeth ddylanwadu ar y gwaith ysgrifennu a ddewiswyd gennych a'i nodweddion. • Eglurhad o’r modd y mae eich gwaith ysgrifennu yn datblygu sgiliau llythrennedd pobl ifanc mewn perthynas â'r Fframwaith Llythrennedd a Rhifedd Cenedlaethol. (LNF)


Preiddiau Annwn - Wicipedia\nCerdd a geir yn Llyfr Taliesin yw Preiddiau Annwn, neu yn yr orgraff wreiddiol Preiddeu Annwfn. Cerdd weddol fer ydyw, ac nid yw'r ystyr ymhobman yn hollol sicr, ond mae'n adrodd hanes ymgyrch gan Arthur a'i wŷr i Annwfn i gyrchu pair. Barn y mwyafrif o ysgolheigion yw ei bod yn dyddio o tua'r flwyddyn 900, felly mae'n un o'r ffynonellau cynharaf sy'n ymdrin ag Arthur.\nGellir casglu o'r gerdd ei hun mai Taliesin sy'n siarad ynddi. Dywed ei fod wedi cael ei ddawn fel bardd o bair hud. Dywed iddo deithio gydag Arthur a thair llongaid o'i wŷr i Annwfn, yn cynnwys Prydwen, llong Arthur, ond mai dim ond saith gŵr a ddychwelodd. Disgrifir pair brenin Annwn, na wnaiff ferwi bwyd i lwfrddyn. Nid oes eglurhad beth ddigwyddodd fel mai dim ond saith o'r cwmni a ddychwelodd.\nCeir hanes tebyg yn chwedl Culhwch ac Olwen, lle mae Arthur a'i wŷr yn hwylio i Iwerddon i gael pair Diwrnach Wyddel. Yn Culhwch ac Olwen, lleddir Diwrnach gan Llenlleawc Wyddel, a cheir cyfeiriad at "Lleawch" a "Lleminawc" yn Preiddiau Annwn. Cred rhai ysgolheigion y gellir uniaethu'r cymeriadau yma. mae'r Pair Dadeni yn bair sy'n gallu adfywio celaneddau'r meirw. Mae'r Pair Dadeni yn chwarae rhan bwysig yn chwedl Branwen ferch Llŷr, yr ail o Bedair Cainc y Mabinogi.\nNododd R. S. Loomis debygrwydd rhwng yr hanes am gaer o wydr a amddiffynid gan 6,000 o filwyr yn Preiddiau Annwn a hanesion tebyg yn y Lebor Gabála Érenn o Iwerddon a'r Historia Britonum. Awgrymodd rhai ysgolheigion fod cysylltiad rhwng yr hanes yn Preiddiau Annwn a'r chwedlau diweddarach am y Greal Santaidd.\nWedi dod o "https://cy.wikipedia.org/w/index.php?title=Preiddiau_Annwn&oldid=1445400"\nNewidiwyd y dudalen hon ddiwethaf ar 11 Mawrth 2013, am 15:09.


Apêl am dystion ar ôl ymosodiad rhywiol ar ddyn ar drên – Glasgow | Heddlu Trafnidiaeth Prydeinig\nApêl am dystion ar ôl ymosodiad rhywiol ar ddyn ar drên – Glasgow\nMae ditectifs yn apelio am dystion wedi i ddyn ddioddef ymosodiad rhywiol ar drên yng ngorsaf Glasgow Central.\nAr ddydd Gwener 2 Gorffennaf, byrddiodd y dioddefwr wasanaeth 23.45 Glasgow Central i Largs yn y cerbyd cefn. Cafodd ei wahanu oddi wrth ei ffrindiau a gofynnodd i ddyn arall a oedd wedi'u gweld. Yna ymosododd y dyn arno'n rhywiol.\nDisgrifir y dyn fel dyn gwyn yn ei 20au cynnar, o gorffolaeth ganolig a thua 5'9. Roedd ganddo wallt cyrliog penfelyn a cylch trwyn, yn gwisgo jîns tywyll a threinyrs.\nGall tystion neu unrhyw un sydd â gwybodaeth gysylltu â BTP drwy decstio 61016 neu ffonio 0800 40 50 40 gan ddyfynnu'r cyfeirnod 10 o 03/07/21.


Buddugoliaeth fawr i Jonny Clayton yn y Meistri – a Gerwyn Price drwodd i’r wyth olaf – Golwg360\nBuddugoliaeth fawr i Jonny Clayton yn y Meistri – a Gerwyn Price drwodd i’r wyth olaf\nY Cymro Cymraeg Clayton wedi curo Michael van Gerwen, tra bod Price wedi'i gyflwyno fel pencampwr y byd am y tro cyntaf\nRoedd hi’n noson i’w chofio i Gerwyn Price ond yn enwedig i Jonny Clayton yn y Meistri Dartiau neithiwr (nos Sadwrn, Ionawr 31).\nMae Price, oedd yn chwarae am y tro cyntaf ers dod yn bencampwr byd, drwodd i’r wyth olaf ar ôl curo Joe Cullen o 10-3, ond canlyniad gorau’r noson oedd buddugoliaeth ei gyd-Gymro Clayton o 10-9 dros yr Iseldiwr Michael van Gerwen – y dyn sydd wedi’i ddisodli ar frig y rhestr ddetholion ar ôl saith mlynedd gan Price.\nFe wnaeth Clayton ddod â rhediad yr Iseldirwr o 20 buddugoliaeth o’r bron i ben yn y gystadleuaeth hon y llynedd, ac fe gipiodd ei ail fuddugoliaeth o’r bron drosto wrth ennill o 10-9.\nRoedd Michael van Gerwen ar ei hôl hi o 4-1 o fewn dim o dro cyn sgorio 158, 150 a 148 i ennill gemau a brwydro’n galed i fynd â’r ornest i’r gêm olaf.\nOnd sgoriodd Clayton ddau 180 yn olynol wrth ennill y gêm olaf â 14 o ddartiau.\n“Fe wnes i ddechrau’n gyflym a dw i’n credu bod hynny wedi helpu,” meddai Jonny Clayton.\n“Ro’n i’n gallu gweld Michael yn siglo’i ben yn gynnar.\n“Mae hi bob amser yn anodd mewn gêm olaf dyngedfennol yn erbyn un o’r chwaraewyr gorau sydd wedi chwarae’r gêm, a fyddai’r ddau 180 yna ddim wedi gallu dod ar adeg well.\n“Ro’n i hyd yn oed yn meddwl am [ddiweddglo] naw dart!\n“Gobeithio y galla i fynd yr holl ffordd, dyna dw i am drio’i wneud.\n“Gadewch i ni weld beth sy’n digwydd.”\nBydd e’n herio’r Sais James Wade yn yr wyth olaf heddiw (dydd Sul, Ionawr 31) ar ôl i hwnnw guro Chris Dobey o 10-4.\nFe wnaeth Gerwyn Price guro Joe Cullen o 10-3 wrth i’r Cymro o Went fwynhau ei gêm gyntaf ers cael ei goroni’n bencampwr a rhif un y byd dartiau.\nDechreuodd e’n gryf gyda diweddglo o 132 i fynd ar y blaen o 2-1 ac roedd e ar y blaen o 3-2 erbyn yr egwyl gyda chyfartaledd tri dart o 101.2 gan sgorio 92 i orffen y gêm gyntaf wedi’r egwyl.\nEnillodd e’r tair gêm nesaf ag 11 dart i fynd ar y blaen o 7-2, er i Cullen daro’n ôl ag 85 i’w gwneud hi’n 7-3.\nAeth Price ar y blaen o 9-3 gyda sgôr o 60, ac erbyn hynny ei gyfartaledd tri dart oedd 106.6 ac roedd e wedi sgorio pum 180 erbyn hynny.\nFe wnaeth e orffen yr ornest gyda chyfartaledd tri dart o 104.3 a phum sgôr o 180 ar ôl sgorio dwbwl deg.\nBydd e’n herio Adrian Lewis yn yr wyth olaf.\nAwstralia’n cynnig cynnal taith y Llewod\nMae pryderon am sefyllfa'r coroanfeirws yn Ne Affrica\nPrif hyfforddwr y Scarlets yn ymateb i grasfa “ddychrynllyd” gan Leinster\n52-25 ym Mharc y Scarlets


Seminarau CEB yn cael eu gynnal ar y we\nMae CEB yn parhau i gynnal y gyfres o seminarau sy'n cael ei rhedeg gan Dr Olga Golyshina. Ar hyn o bryd, cynhelir y seminarau trwy Microsoft Teams:\nCyfrannodd Dr Tatyana Chernikova sgwrs ynglyn “Marine hydrocarbon-degrading bacteria: the oil-spill clean-up crew”.\nMi roddod Dr Daniel Chaplin gyflwyniad ar "Mass spectrometry for the analysis of metabolites and environmental microbiology".\nSiaradodd Dr Rolf Kraehenbuehl ar “Metabolism - approaches for generating mass spectrometry-driven hypotheses and research”.\nPapur ymchwil newydd gyda cyfraniad gan CEB\nMae’r papur ymchwil newydd yn y cyfnodolyn Computational and Structural Biotechnology Journal o’r enw "Structure and evolutionary trace-assisted screening of a residue swapping the substrate ambiguity and chiral specificity in an esterase" - ScienceDirect yn disgrifio peiriannu ensym sydd yn annethol o swbstrad, ond sydd hefyd yn "stereospecific".\nYmunwch â ni ar Ddiwrnod Rhyngwladol y Menywod i gael sgyrsiau gan Merched mewn STEM\nMae’r fideo newydd ar gael ar YouTube:\nDiwrnod Rhyngwladol y Merchd 2021 - International Women's Day 2021 - YouTube\nCroeso i Connie, aelod newydd o'r Ganolfan Biotechnoleg Amgylcheddol!\nHeddiw rydym yn rhoi croeso cynnes i Connie Tulloch, Technegydd Ymchwil newydd a myfyriwr PhD o'r Ganolfan! Bydd Connie yn gweithio ar y Project Fector Plastig yn edrych ar yr ymsefydlu microbaidd ar ficroplastigion a gallu metabolaidd microbaidd.\nLlwyddiant Diwrnod Bioleg Gemegol Cymru\nAgorwyd Diwrnod Bioleg Gemegol Cymru ym Mhrifysgol Bangor gan yr Athro David N. Thomas, Dirprwy Is-ganghellor dros Ymchwil.\nAr ôl cyflwyniad byr (gan Samuel Wright, Canolfan Biotechnoleg Amgylcheddol), rhoddodd Dr Dafydd Owen (Pfizer) ddarlith gyda'r teitl "Novel chemical probes to accelerate biology".\nRhoddodd yr Athro Simon Ward (Caerdydd) ddarlith ar Niwroseiciatreg, ar ôl cyflwyniad byr (gan Gwion Williams, CEB).\nCafwyd anerchiad gan Dr Aled Edwards (Pennaeth, Consortiwm Genomeg Strwythurol, Toronto a Rhydychen), ar y pwnc 'Open Drug Discovery: Genes to Affordable Medicines' yn dilyn cyflwyniad byr gan Dr Marco Distaso (CEB).\nDiwrnod Bioleg Gemegol Cymru\n9:00am tan hanner dydd\nLleoliad: Adeilad Pontio, Ystafell PL2\nCynhelir Diwrnod Bioleg Gemegol Cymraeg ar 13 Medi 2019, mae'r prif siaradwyr yn cynnwys:\nDr Dafydd Owen (Pfizer) -\nTeitl: Chwiliedyddion cemegol newydd i gyflymu bioleg\nSefydliad: Pfizer Medicine Design, Caergrawnt, MA, UDA\nYr Athro Simon Ward (Caerdydd) -\nSefydliad: Sefydliad Darganfod Meddyginiaethau, Prifysgol Caerdydd\nDr Aled Edwards (Pennaeth, Consortiwm Genomeg Strwythurol, Toronto a Rhydychen)\nTeitl: Darganfod Cyffuriau Agored: Genynnau i Feddyginiaethau Fforddiadwy\nSefydliad: Consortiwm Genomeg Strwythurol, Toronto (Canada), Rhydychen (DU), Stockholm (Sweden), Frankfurt (Yr Almaen), Chapel Hill (UDA), Campinas (Brasil)\nYn arbenigo ym maes darganfod cyffuriau, bioleg strwythurol a chefnogwyr 'gwyddoniaeth mynediad agored'.\nCynhelir sesiwn holi ac ateb ar ôl pob cyflwyniad.\nMae’r digwyddiad hwn am ddim ac mae croeso i bawb. Cofrestrwch drwy Eventbrite\nCeir rhagor o wybodaeth gan:\nDr Olga Tverezovskaya\nNoddir y digwyddiad hwn ar y cyd gan Brifysgol Bangor, Cronfa Datblygu Rhanbarthol Ewrop Llywodraeth Cymru, Canolfan Biotechnoleg Amgylcheddol\nArolwg newydd ar boblogaeth microbaidd\nMae tîm CEB a chydweithwyr yn Rwsia yn cynnal arolwg ar boblogaethau microbaidd mewn systemau asidig o ddyddodion polymetallig yn yr ardal mwyngloddio o bwys hanesyddol yn Transbaikal. Astudiaeth wedi'i chefnogi gan @royalsociety, #РФФИ a @LlywodraethCymru trwy @CEB_Bangor\nNesaf yng Nghyfres Seminarau Canolfan Biotechnoleg Amgylcheddol\nCynhaliwyd y Seminar CEB ddiweddaraf ddydd Mercher, 26 Mehefin. Rhoddodd Lydia-Ann Ghuneim sgwrs ddiddorol ar “Beyond the filter: an investigation of filterable lotic microorganisms”.\nMae Project Horizon 2020 sy'n gysylltiedig â CEB wedi'i gwblhau'n llwyddiannus.\nMae Project INMARE Horizon 2020, dan arweiniad yr ymchwilwyr Olga Golyshina a Peter Golyshin wedi'i gwblhau'n llwyddiannus. Gwyliwch y ffilm i weld ffeithiau allweddol ar wefan INMARE.\nAstudiaeth newydd o ficro-organeb asidoffilig.\nMae papur ymchwil newydd Diversity of “Ca. Micrarchaeota” in Two Distinct Types of Acidic Environments and Their Associations with Thermoplasmatales gan wyddonwyr CEB, Dr Olga Golyshina, Dr Rafael Bargiela, Dr Soshila Ramayah a'r Athro Peter Golyshin wedi'i gyhoeddi yn Rhifyn Arbennig Genes, Genetics and Genomics of Acidophiles.\nCyfres Seminarau CEB y mis hwn.\nBydd y seminar CEB nesaf yn cael ei gynnal ddydd Mercher, 29 Mai. Bydd Francesca Brailsford yn rhoi sgwrs ar “Microbial processing of dissolved organic matter (DOM) in freshwater ecosystems”.\nLleoliad: ystafell seminar llawr gwaelod ECW, Amser: 15:30-16:00\nDr Olga Golyshina yn siaradwr gwadd yn y Gymdeithas Microbioleg Gyffredinol, 11.04.2019.\nMae Olga Golyshina o CEB yn siaradwr gwadd ar archaea asidoffilig newydd yng Nghynhadledd Flynyddol y Gymdeithas Microbioleg Gyffredinol 2019 yn Belfast.\nBydd y gyfres Seminar yn parhau ar 27 Mawrth. Y tro hwn, bydd pedwar cyflwynydd, Daniel Thomas Chaplin, Dr Rolf Kraehenbuehl, Colin Potter, a Dr Karin Lanthaler yn rhoi sgyrsiau'n benodol am Sbectrometreg Mas, gyda theitl cyffredinol “From metabolomics to proteomics: how can the CEB MS facility assist your research?”.\nLleoliad: ystafell seminar llawr gwaelod ECW, Amser: 16:00-16:30\nGweithdy Illumina a drefnwyd gan CEB, 21.03.2019.\nRhoddodd Jingwen Wang a Jo Stobbs (Illumina, Caergrawnt) seminar ar gymwysiadau posibl ar gyfer system Illumina MiSeq® a brynwyd gan CEB mewn ymchwil microbioleg, canser, ecoleg ac esblygiad i ddenu darpar ddefnyddwyr ymchwil-weithredol a hwyluso ennill rhagor o grantiau ymchwil. Dilynwyd y cyflwyniad gan sesiwn Holi ac Ateb. Aeth nifer fawr o aelodau staff Ysgol Gwyddorau Naturiol i'r gweithdy Illumina.\nYr Athro Michail Yakimov yn ymweld â CEB\nCEB yn croesawu Yr Athro Michail Yakimov, Cyfarwyddwr Sefydliad Adnoddau Biolegol a Biotechnoleg y Môr (CNR) ym Messina (Sisili), arbenigwr uchel ei barch ym mioleg micro-organebau eithafoffilig.\nCyflwynodd Michail seminar o'r enw "Life on Mars?" Pam lai? ynglŷn â chreaduriaid microbaidd sy'n byw mewn amgylcheddau gorhalwynog (genomeg, ffisioleg a rhyngweithiadau) a chyfarfu ag aelodau o'r Coleg.\nBydd Cyfres Seminarau CEB yn Dechrau'r Mis Yma\nBydd y gyfres o seminarau misol CEB yn dechrau ddydd Mercher 27ain Chwefror.\nY mis yma, bydd Michail Yakimov (CNR, Messina, Yr Eidal) yn rhoi sgwrs ynghylch\nLleoliad: ECW, ystafell seminar y llawr gwaelod, Amser: 15: 30-16: 00\nMSc Microbioleg a Biotechnoleg Amgylcheddol trwy Ymchwil\nByddwch yn treulio'r tri mis cyntaf yn mireinio'ch cynnig project ac yn cynnal adolygiad trylwyr o'r Llenyddiaeth. Byddwch hefyd yn cyflwyno'ch cynnig i weddill y garfan a'r goruchwylwyr. Bydd yr adborth a gewch chi'n eich galluogi i wella'r project a'r traethawd ymchwil. Bydd disgwyl i chi hefyd fanteisio ar y rhaglen hyfforddiant a ddarperir gan Goleg y Gwyddorau Amgylcheddol a Pheirianneg ac Ysgol y Graddedigion ac Ysgol Doethurol y Brifysgol mewn sgiliau pwnc-benodol a generig ôl-raddedig.\nCewch ragor o fanylion am arbenigeddau ymchwil a manylion cyswllt y staff ar dudalennau Ymchwil yr Ysgol Gwyddorau Naturiol. Yn ogystal â chynnig cefnogaeth gref ar gyfer gweithgareddau ymchwil, mae'r Ysgol yn cynnig cyfleoedd rhagorol i fyfyrwyr gynnal gwaith project dan oruchwylwyr rhyngwladol cydnabyddedig a phrofiadol sy'n gysylltiedig hefyd â'r CEB.\nCaiff projectau a ariennir yn benodol sy'n arwain at y radd hon eu hysbysebu o dro i dro, ond mae croeso i chi drafod opsiynau ar unrhyw adeg gyda darpar oruchwylwyr.\nYr Athro Bela Paizs\nYr Athro Alexander Yakunin\nDyma enghreifftiau o bynciau projectau posibl (ond heb fod yn gyfyngedig iddynt):\ndarganfod ensymau newydd o berthnasedd diwydiannol o ficro-organebau eithafoffilig a'u cymunedau;\ncymhwyso bacteria'r môr sy'n diraddio olew (ensymau, syrffactyddion, biopolymerau, osmolytau);\ncymhwyso technolegau proteomeg i ddarganfod ensymau (egwyddorion cyffredinol, paratoi samplau a threuliad ensymatig protinau, dadansoddiad LC-MS o gymysgeddau peptid a dadansoddi data (biowybodeg);\ncymhwyso technolegau metabolomeg i ddarganfod ensymau (egwyddorion cyffredinol, paratoi samplau, modd targedu a darganfod, dadansoddiad LC-MS o gymysgeddau metabolit cymhleth a dadansoddi data (biowybodeg);\ncymhwyso technolegau lipidomig i gymunedau o ficrobiaid (egwyddorion cyffredinol, paratoi samplau, tynnu lipidau, modd targedu a darganfod, dadansoddiad LC-MS o gymysgeddau metabolit cymhleth a dadansoddi data (biowybodeg);\nY Gofynion Mynediad\nGradd gyntaf dda (2.ii neu uwch) mewn pwnc biolegol perthnasol o brifysgol, neu gymhwyster tebyg gan unrhyw sefydliad arall. Fel arall, gellir eich derbyn os ydych yn meddu ar gymhwyster proffesiynol addas a phrofiad ymarferol perthnasol. Mi wnawn ni ystyried myfyrwyr aeddfed sydd heb radd hefyd ond sydd â phrofiad diweddar a pherthnasol sylweddol (e.e. diwydiannol).\nAm ragor o wybodaeth a chanllawiau manwl pellach ynghylch y gofynion mynediad i Fyfyrwyr Rhyngwladol, gan gynnwys y gofyniad mynediad sylfaenol sy'n ymwneud â'r iaith Saesneg, ewch i'r tudalennau Gofynion Mynediad yn ôl Gwlad yn adran Canolfan Addysg Ryngwladol yr Ysgol Gwyddorau Naturiol ar wefan Prifysgol Bangor.\nRhaid i'r ymgeiswyr gyflwyno llythyr cymhelliant gyda chynnig o broject byr (uchafswm o 1000 o eiriau ar un o'r pynciau a restrir).\nLlwyddiant i Fyfyriwr PhD CEB\nCwblhaodd Marco Distaso ymchwil yn "Dulliau Metagomeg o Ddarganfod Ensymau Newydd sy'n Berthnasol i Ddiwydiant".\nCanmolwyd Marco (isod ar y chwith, gyda'i oruchwyliwr PhD, yr Athro Peter Golyshin) am ansawdd ei draethodau gan ei arholwyr. Bydd yn graddio fis Gorffennaf 2019.\nMae Papur Ymchwil Newydd yn taflu goleuni ar ffyniant yr Archaea mewn Ecosystem Eithafol\nDarganfu Gwyddonwyr CEB Dr Olga Golyshina, yr Athro Peter Golyshin a Dr Rafael Bargiela lu o Archea mewn amgylchedd hynod asidig o fwynau ar Fynydd Parys (Ynys Môn, y Deyrnas Unedig). Am ragor o fanylion, dilynwch y ddolen.


Mae gofyn bod gennych y feddalwedd gywir i weld gwybodaeth benodol ar y wefan hon. Mae'r dudalen hon yn cynnig cysylltiadau i raglenni gweld a darllen sydd ar gael am ddim.\tMae’n rhaid i Unedau Cyfeirio Disgyblion (UCD) fod wedi’u cofrestru â Llywodraeth Cymru.\nI gofrestru neu ddatgofrestru UCD, llenwch y ffurflen briodol isod a’i dychwelyd i’r Gangen Lles Disgyblion, Llywodraeth Cymru, Parc Cathays, Caerdydd, CF10 3NQ. Fel arall gallwch anfon y ffurflen yn electronig i WELLBEINGshare@wales.gsi.gov.uk


Newyddion - Crypto: Pwll nofio'n ailagor\nDiweddarwyd 12:45 Crypto: Pwll nofio'n ailagor\nCafodd Pwll Nofio Casnewydd ei gau ar Fedi 6.\nPwll nofio: Saith achos arall o haint\nMae Pwll Nofio Casnewydd wedi ailagor i'r cyhoedd ar ôl cael ei gau am fod 20 y sâl oherwydd cryptosporidiwm.\nYr wythnos ddiwethaf dywedodd Iechyd Cyhoeddus Cymru fod y pwll yn glir o'r haint.\nMae'r offer hidlo wedi cael eu hailadeiladu. Cafodd y griliau a'r goleuadau eu newid cyn ail lenwi'r pwll gyda dŵr. Dywedodd Sheila Davies o adran iechyd amgylchedd Cyngor Casnewydd: "Hoffwn atgoffa trigolion ein bod yn rhoi blaenoriaeth i ddiogelu iechyd wrth i bobl ddefnyddio ein hadnoddau.\n"Mae'r pwll wedi ailagor gan ein bod yn gwbl fodlon ei fod yn ddiogel a bod y tîm sy'n rheoli'r haint hefyd yn fodlon. '100%'\n"Rydym 100% yn sicr fod popeth yn iawn."\nRoedd Iechyd Cyhoeddus Cymru ac adrannau iechyd amgylchedd Casnewydd a Thorfaen yn ymchwilio i achosion ers dechrau Medi.\nCafodd y pwll ei gau ar unwaith gan Gyngor Sir Casnewydd pan ddaeth i'r amlwg fod problem ar Fedi 6.\nEr bod achosion yn gymharol brin, mae nifer o achosion wedi cael eu cysylltu â'r defnydd o byllau nofio. Mae diheintio gyda chlorin yn lladd y rhan fwyaf o germau yn nŵr pwll nofio ond mae cryptosporidiwm yn gallu goroesi. Y cyngor i nofwyr yw:\nPeidiwch byth nofio pan fydd gennych ddolur rhydd neu'n syth ar ôl hynny - gallech ledaenu germau a gwneud pobl eraill yn sâl;\nCeisiwch osgoi cael dŵr y pwll yn eich ceg a pheidiwch â'i lyncu;\nDylid ymarfer hylendid da. Dylech gael cawod gyda sebon cyn nofio a golchi eich dwylo ar ôl mynd i'r tŷ bach neu newid cewynnau. Mae cyrff glân yn golygu pwll glanach.\n24 MEDI 2012, HAFAN Cysylltiadau Rhyngrwyd\nGwybodaeth am Cryptosporidiwm


*Swydd Newydd* Ceidwad Parc Bute - Cyngor Caerdydd\nDyddiad Cau: 08/02/2021 (23 diwrnod)\nCanolfan Addysg Parc Bute Parc Bute Bae Caerdydd, Caerdydd, Cymru CF10 3DX\nEnw Cyswllt: Meriel Jones\nFfôn: 02920 788403 / 07814 220845\nYstod Cyflog: Gradd 4 - £19,698 - £21,748\nMae Parc Bute yn gyrchfan fawr i ymwelwyr ac yn barc poblogaidd yng nghanol y ddinas. Mae'r parc yn cael dros 2.5 miliwn o ymweliadau y flwyddyn ac mae'n cynnal calendr prysur o ddigwyddiadau a gweithgareddau cymunedol. Mae'r parc yn uchel ei barch ac mae ganddo Wobr Baner Werdd. Mae cyfle wedi codi i wneud cais am rôl Ceidwad Parc Bute. Mae'r swydd hon yn rhan o Dîm Rheoli Parc Bute penodedig, sydd fel arfer wedi'u lleoli yn y parc yng Nghanolfan Ymwelwyr Parc Bute*\n*Yn ystod y pandemig Covid-19 mae trefniadau gweithio amgen ar waith a fydd yn cael eu disgrifio yn ystod y cam cyfweliad.\nMae gweithio fel Ceidwad Parc Bute ymroddedig yn gyfle gwych i unigolyn talentog sy'n angerddol am natur a'r awyr agored.\nByddwch yn bresenoldeb gweladwy yn y parc ac yn darparu gwasanaeth rheng flaen i ddefnyddwyr y parc er mwyn sicrhau bod eu hymweliad yn ddiogel ac yn bleserus.\nEich prif amcanion yw:\n- Sicrhau bod y parc yn cael ei batrolio'n systematig a bod materion yn cael eu hadrodd a'u datrys.\n- Sicrhau bod safonau uchel o ran cynnal a chadw a chyflwyno safleoedd yn cael eu darparu gyda chymorth y tîm ehangach.\n- Trosglwyddo gwybodaeth am y safle, a fydd yn gwella mwynhad pobl o'u hymweliad.\nByddwch yn cael dealltwriaeth unigryw o'r parc a gwybodaeth am sut mae'n newid drwy'r tymhorau. Byddwch yn defnyddio hwn i addysgu a hysbysu eraill. Byddwch yn arwain y gwaith o nodi cyfleoedd ar gyfer gwella cadwraeth a chynefinoedd a gweithio ochr yn ochr ag eraill i wneud gwaith ymarferol. Bydd hyn yn cynnwys gweithio gyda gwirfoddolwyr o amrywiaeth o gefndiroedd ac mae hyder a'r gallu i weithio gyda'r cyhoedd yn hanfodol.\nByddwch hefyd yn helpu i hyrwyddo cod ymddygiad y parc ac yn cefnogi ymwelwyr i ddefnyddio'r parc mewn ffordd ystyriol a diogel. Byddwch yn gorfodi rheolau safle mewn modd cadarn ond cyfeillgar ac yn defnyddio addysg a gwybodaeth i helpu i newid ymddygiad pobl lle bo angen. Byddwch yn hwyluso gweithgareddau gan eraill ar y safle (e.e. contractwyr a threfnwyr digwyddiadau) a byddwch yn gweithio ochr yn ochr â chydweithwyr o fewn y Gwasanaeth Parciau a sefydliadau partner i gyflawni amcanion cyffredin.\nRydym yn chwilio am berson sydd â set amrywiol o sgiliau ac sy’n frwd dros y rôl a'r cyfleoedd y mae'n ei chynnig. Mae gallu blaenoriaethu a rheoli eich amser a'ch llwyth gwaith yn hanfodol er mwyn sicrhau bod y disgrifiad swydd cyfan yn cael ei fodloni. Bydd angen i chi weithio'n effeithiol gydag eraill i gyflawni pethau felly mae ffurfio perthynas adeiladol ag eraill yn hanfodol i lwyddo.\nMae gweithio mewn parc trefol yng nghanol y ddinas yn golygu y byddwch yn delio ag ystod eang o unigolion. Byddwch yn dod ar draws defnyddwyr rheolaidd mewn parciau, ymwelwyr achlysurol, teuluoedd, grwpiau ysgol, twristiaid rhyngwladol, yn ogystal â phobl sy'n agored i niwed ac sydd ag anghenion cymhleth. Chi yw "llygaid a chlustiau" y parc ac yn rhan o’r swydd mae llawer o gyfathrebu a chydgysylltu ag eraill.\nCytunir ar y patrwm ar ôl gwaith ymlaen llaw gyda'r ymgeisydd llwyddiannus. Rhoddir rhywfaint o ystyriaeth i'w hamgylchiadau unigol, ond bydd angen gweithio ar benwythnosau, gwyliau banc ac yn ystod gwyliau'r ysgol gan mai dyma'r amseroedd prysuraf ar gyfer defnyddio parciau cyhoeddus a gweithgareddau wedi'u trefnu.\nByddwch yn cael gwisg benodol, ffôn clyfar a radio.\nBydd cyfoeth o hyfforddiant ar gael i chi drwy Academi Cyngor Caerdydd a hefyd darparwyr allanol lle ceir achos busnes.\nMae’r Gymraeg yn hanfodol ar gyfer y swydd hon. Fodd bynnag, er mwyn bodloni'r meini prawf hanfodol rhaid i chi naill ai allu siarad Cymraeg ar lefel 'mynediad' 1, neu ddangos tystiolaeth o botensial i ddysgu Cymraeg ac ymrwymiad i ymgymryd â hyfforddiant i gyrraedd y lefel cymhwysedd hon o fewn 12 mis. Gweler y ddogfen Disgrifiad o Allu Sgiliau Cymraeg sydd wedi’i hatodi gyda’r hysbyseb hwn.\nMae trwydded yrru ddilys lawn yn un o ofynion hanfodol y swydd hon.\nO ganlyniad i’r amgylchiadau COVID-19 presennol, bydd y broses gyfweld ar gyfer y rôl hon yn cael ei chynnal ar sail rithwir gan ddefnyddio platfform ar-lein priodol. Os oes gennych unrhyw bryderon ynghylch eich gallu i gymryd rhan mewn proses gyfweld rithwir, neu os hoffech gael sgwrs anffurfiol am y rôl hon cyn gwneud cais, cysylltwch â Meriel Jones 02920 788403 / 07814 220845.


yDiwrnod Cenedlaethol o Gweriniaeth Pobl Tsieina(Tseiniaidd: 国庆节; pinyin:Guóqìng Jie) Yn ŵyl gyhoeddus yn y Gweriniaeth Pobl Tsieina i ddathlu eu diwrnod cenedlaethol, ac yn cael ei ddathlu yn flynyddol ar 1 Hydref.\nSefydlwyd y PRC Sefydlwyd ar Hydref 1, 1949, gyda seremoni yn Sgwâr Tiananmen. Un peth y dylid ei nodi yw nad yw'r PRC ei sefydlu ar y diwrnod hwnnw, ond ar Fedi 21, 1949. pasio y Llywodraeth y Bobl Canolog yPenderfyniad ar Ddiwrnod Cenedlaethol y Gweriniaeth Pobl Tsieinaar Ragfyr 2, 1949, ac yn datgan y 1 Hydref yw Diwrnod Cenedlaethol.\nY Diwrnod Cenedlaethol yn nodi dechrau dim ond un o'r Wythnosau Aur yn y PRC. Fodd bynnag, bu rhai dadleuon diweddar ynghylch a ddylid Wythnosau Aur yn cael eu cadw.\nMae'r Diwrnod Cenedlaethol yn cael ei ddathlu ledled tir mawr Tsieina, Hong Kong, a Macau gydag amrywiaeth o dathliadau a drefnwyd gan y llywodraeth, gan gynnwys tân gwyllt a chyngherddau. mannau cyhoeddus, megis Sgwâr Tiananmen yn Beijing, yn cael eu haddurno mewn thema Nadoligaidd. Portreadau o arweinwyr barchedig, megis Mao Zedong, yn cael eu harddangos yn gyhoeddus.\nBydd B & G cau swyddfa yn ystod 01-05 Hydref, os oes unrhyw beth ar frys, cysylltwch â ni drwy'r post: info@bng-intl.com


Modd Tywyll iPhone: Beth ydyw a sut i'w droi ymlaen - Iphone\nffôn yn sownd ar wirio'r diweddariad\nNi fydd tâl ar batri iphone 6\npam mae fy app yn dal i ddamwain\nsut i ddiffodd awtocywir mewn iphone\nModd Tywyll iPhone: Beth ydyw a sut i'w droi ymlaen\nRydych chi newydd osod iOS 13 ar eich iPhone ac rydych chi am roi cynnig ar Modd Tywyll. Rydych chi wedi defnyddio'r un cynllun lliw ar eich iPhone ers degawd bellach ac rydych chi'n barod am newid. Yn yr erthygl hon, byddaf yn egluro beth yw Modd Tywyll iPhone a sut i'w droi ymlaen !\nMae Modd Tywyll yn gynllun lliw iPhone newydd gyda thestun ysgafn a chefndir tywyll yn hytrach na'r testun tywyll safonol ar gefndir ysgafnach. Er bod Modd Tywyll yn newydd i'r iPhone, mae wedi bod o gwmpas am byth ar ddyfeisiau eraill.\nMae Modd Tywyll iOS wedi bod ar restr ddymuniadau defnyddwyr iPhone ers amser maith. O'r diwedd, cyflwynodd Apple gyda iOS 13!\nMeddyliais fod iPhones Eisoes Wedi Modd Tywyll!\nFe wnaethant, yn fath o. Pan ryddhawyd iOS 11, cyflwynodd Apple Lliwiau Gwrthdro Smart . Mae'r gosodiad Smart Invert Colours (Smart Invert bellach ar iOS 13) yn gwneud yr un peth yn y bôn â'r Modd Tywyll - mae'n gwrthdroi cynllun lliw sylfaenol yr iPhone, gan wneud i destun ysgafn ymddangos ar gefndir tywyll.\nFodd bynnag, nid yw Smart Invert mor gyffredinol â Dark Mode ac mae llawer o apiau yn anghydnaws â newid y cynllun lliw.\nGallwch roi cynnig ar Smart Invert i chi'ch hun trwy fynd i Gosodiadau -> Hygyrchedd -> Smart Invert .\nSut I Droi Modd Tywyll Ar Eich iPhone\nAr agor Gosodiadau a thapio Arddangos a Disgleirdeb . Tap ar Tywyll ar frig y sgrin o dan Ymddangosiad. Pan wnewch chi, bydd eich iPhone yn y modd tywyll!\nGallwch hefyd toglo Modd Tywyll ymlaen neu i ffwrdd yn y Ganolfan Reoli. Os oes gennych iPhone X neu fwy newydd, trowch i lawr o gornel dde uchaf y sgrin. Os oes gennych iPhone 8 neu'n hŷn, ewch i fyny o waelod y sgrin.\nUnwaith y bydd y Ganolfan Reoli ar agor, pwyswch a dal i lawr ar y llithrydd disgleirdeb. Tapiwch y botwm Ymddangosiad i droi Modd Tywyll ymlaen neu i ffwrdd.\nAmserlennu Modd Tywyll iPhone\nmae iOS 13 hefyd yn caniatáu ichi drefnu Modd Tywyll i droi ymlaen yn awtomatig ar adeg benodol o'r dydd. Mae'r nodwedd hon yn arbennig o ddefnyddiol i bobl sydd ddim ond eisiau defnyddio Modd Tywyll yn y nos wrth iddynt wirio eu iPhone cyn mynd i'r gwely.\nI drefnu Modd Tywyll ar eich iPhone, trowch y switsh wrth ymyl Awtomatig trwy ei tapio. Pan wnewch chi, bydd dewislen Opsiynau yn ymddangos. Tap ar Opsiynau .\npam mae fy batri gwylio afal yn draenio mor gyflym\nO'r fan hon, gallwch naill ai ddewis troi Modd Tywyll ymlaen rhwng Sunset i Sunrise, neu gallwch sefydlu eich amserlen arfer eich hun.\nModd Tywyll: Esboniwyd!\nRydych chi nawr yn gwybod popeth sydd angen i chi ei wybod am Modd Tywyll iPhone! Beth yw eich hoff nodwedd iOS 13? Gadewch inni wybod yn yr adran sylwadau isod!


O Langeitho i Ohio – Caron360\nDetholiad o luniau gan Dan Rowbotham o Langeitho â oedd yn gweithio fel “Davis Intern” yng Nghanolfan Madog ar gyfer astudiaethau Cymreig ym Mhrifysgol Rio Grande, Ohio rhwng Ionawr 2018 a Rhagfyr 2019. Ariannwyd yr interniaeth gan Bet ac Evan Davies a Chanolfan Madog.\ngan Dan Rowbotham\nFy Mam Americanaidd! Cefais y croeso cynhesaf gan Jeanne a’i theulu yn Ohio. Cafwyd sawl p’nawn wrth y pwll yn nhŷ hi a’i gwr, Lou, a sawl ymweliad i’n hoff le bitsa! Mae Jeanne wedi bod â diddordeb yn ei threftadaeth Gymreig erioed, a’i swydd yn y ganolfan yn siwto i’r dim! Agorwyd y ganolfan ym 1997 wedi cefnogaeth gan y gymuned leol a haelioni teulu’r Davis’ o Oak Hill, Ohio.\nGellir gweld hanes Cymry Ohio yn cael ei adrodd ar fyrddau tebyg i hyn. Dyma’r un sy’n nodi glaniad y Cymry yn Ohio. Damwain llwyr oedd cyrraedd y rhan yma o Ohio, y bwriad odd i gyrraedd “Paddy’s run” i’r gogledd o Cincinnati, Ohio.\nDyma fy mhrofiad gyntaf o fynd i’r ysgol yn yr Unol Dalaiethau! Roedd hi’n brofiad rhyfedd iawn, ond roedd y disgyblion côr a cherddorfa wedi bod yn gwmni gwych o’r diwrnod hwnnw ymlaen. Buodd sawl ymgais ar ddweud Llanfair P.G, ond neb yn llwyddiannus!\nAmgueddfa Treftadaeth Cymreig-Americanaidd (WAHM) – Lleolir yr amgueddfa ym mhentref Oak Hill, pentref a sefydlwyd gan y Cymry ag ymfudodd o ardal y mynydd bach yn ystod y 1830au a’r 1840au. Hen gapel Cymreig a phrynwyd gan grŵp gweithgar o Gymry-Americanaidd yn ystod y 1970au yw hi, llawn trysorau o Gymru, yr ardal leol a thu hwnt!\nDyma’r faner sy’n hongian ar blaen yr Amgueddfa Treftadaeth Gymreig yn Oak Hill, Ohio. Daw o Lima, yng ngogledd-orllewin Ohio yn wreiddiol.\nAr gyfer dathliadau Cymru-Ohio yn haf 2018, daeth oddeutu hanner cant o Americanwyr draw i gyd-ddathlu! Esgus perffaith i ddod adre am wythnos o wyliau, er nad oedd ’na gyfle go iawn am hoi, roedd hi’n wythnos i’w chofio!\nBeth yw ymweliad i Dregaron heb beint yn y Talbot a chlywed am hanes yr Eliffant?! Gwaith sychedig oedd agor arddangosfa Celf ar y cyd rhwng darlithwyr o Brifysgol Aberystwyth a phrifysgol Rio Grande yng ngaleri Canolfan Rhiannon yng nghwmni ffrindiau o Ohio.\nMae stamp y Cymry ar siroedd Jackson a Gallia, Ohio i’w weld yn blaen ar hed y 68 milltir o “Welsh Scenic Byway” sy’n cysylltu llefydd o bys Cymreig-Americanaiadd yn ne-ddwyrain Ohio. Dyma fi, gyda Jonathan ac Owain o Goleg Celf Abertawe yn ymweld â hen westy’r Cambrian yn jackson, sydd erbyn hyn yn fflatiau. Roedd Draig y Cambrian arfer bod ar y llawr yn croesawu gwesteion y Cambrian Hotel.\nPob dydd Sadwrn am 3 mis, nes i yrru i Columbus, prif ddinas talaith Ohio i ddysgu Cymraeg i grŵp o aelodau Cymdeithas Cymraeg Canol Ohio (WSCO). Siwrne o 2 awr POB ffordd! Dyma’r dechrau ar ail-gychwyn gwersi trwy Ganolfan Madog ar gyfer astudiaethau Cymreig ym Mhrifysgol Rio. Dyma rhai o’n 66 o fyfyrwyr a mynychodd gwersi Cymraeg yn ystod fy nghyfnod fel Intern Davis.\nUn o fy 3 cinio gŵyl Ddewi yn 2019! Mae’r llun yma o ginio Radnor. Lleolir Radnor tua’r Gogledd i Columbus, prifddinas Ohio. Daeth Cymry De-ddwyrain Ohio o’r mynydd bach, daeth Cymry Radnor o Radnor! Cynhaliwyd y cinio yn Eglwys Gymreig y pentref ac mi wnes i gyflwyniad am fywyd yng Nghymru.\nYn ystod fy amser, ces i sawl wahoddiad i ymweld â dosbarthiadau mewn ysgolion a chlybiau ar ôl ysgol. Pa ffordd well i losgi ychydig o’ch egni cyn mynd adre na rhediad sydyn o Gylch y Cymry?!\nWrth weithio yng Nghanolfan Madog ar gyfer Astudiaethau Cymreig ym Mhrifysgol Rio Grande, mi wnes i gwblhau gradd Meistr mewn addysg. Dyma fi’n cuddio tu ôl fy nheulu yng nghwad y Coleg ar ddiwrnod derbyn fy ngradd.\nGes i’r fraint o feirniadu Eisteddfod gyntaf Ysgol Uwchradd Oak Hill. Dyma ddigwyddiad olaf y flwyddyn ysgol, ac yn draddodiad newydd i aelodau Côr yr Ysgol Uwchradd.\n2019 oedd y 95ain Eisteddfod yn ysgolion dinas Jackson, Ohio. Dyma rhai o ddisgyblion Ysgol Gynradd Westview gyda’u rhubanau am ganu Calon lân. Dewisodd 40 i ganu yn Gymraeg y flwyddyn honno!\nYm mis Mehefin 2019, cynhaliwyd wythnos o “wersyll” Cymraeg gan Ganolfan Madog ar gyfer Astudiaethau Cymreig ym Mhrifysgol Rio Grande, dyma’r criw yn cyfarfod â llywydd y brifysgol tra ar daith o’r campws cyn mynd ôl i’r dosbarth am wersi Cymraeg, twmpath, Eisteddfod fach a choginio pice bach!\nYn ystod fy amser yn Ohio, mi wnes i ymuno â Chôr Cymru Gogledd America, ges i’r cyfle i ganu gyda nhw yn ŵyl Cymru Gogledd America ym Milwaukee, Wisconsin.\nRoedd aduniadau teuluol yn cael tipyn o sylw yn yr unol daliaethau, dyma fi a chriw o ymwelwyr o Goleg Celf Abertawe yn ffeindio’n hunain yn aduniad teuluol y teulu Richards. Roedd bwyd, canu, a chyfle i glywed straeon a hanes y teulu. Roed ambell un wedi bod i Gymru i weld ble adawodd y Richards cyntaf yn ystod y 1830au a 1840au, cyfnod a elwir yn “Great Welsh Tide” gan haneswyr de-ddwyrain Ohio.\nPob blwyddyn, mae’r amgueddfa yn Oak Hill yn cynnal gwasanaeth Nadolig, roedd un 2019 y diwrnod cyn i mi hedfan am adre. Roedd y gwasanaeth yn benllanw misoedd o waith aelodau côr yr ysgol uwchradd leol i ddysgu ychydig o garolau a chaneuon Cymraeg.\nHeb gefnogaeth y tri yma, ni fyddai’r cyfle i fod yn Davis Intern wedi bod yn bosib. Mawr yw fy niolch i Jeanne Jones Jindra a Bet ac Evan Davis.\nMae myfyrwyr o Gymru wedi bod yn lletya yn neuaddau preswyl y brifysgol ers degawdau, rhai wedi gadael eu marc ar y dodrefn!\nYchydig o luniau o fy amser fel myfyriwr ac intern ym Mhrifysgol Rio Grande, Ohio yn yr Unol Dalieithiau.